NaiveNeuron/SloPal huggingface dataset:
Pellegrini, Peter, predseda NR SR (2024-02-27):
Prezentujme sa a hlasujme o tom, že návrh vlády bude prerokovaný v skrátenom legislatívnom konaní. (Hlasovanie.) Prítomných 120 poslancov, za 111 poslancov, zdržalo sa 9 poslancov. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní . Ďakujem veľmi pekne, pán spravodajca. S procedurálnymi návrhmi pán poslanec Hlina. (Reakcia z pléna.) Nie, ďakujem. Pán poslanec Galis. (Reakcia z pléna.) Nie. Pán poslanec Huliak.
Glváč, Martin, podpredseda NR SR (2017-09-14):
Ďakujem. Dovoľte mi, aby som ešte na balkóne privítal žiakov zo Základnej školy v Skýcove a osobitne aj pána starostu. Vitajte v Národnej rade! (Potlesk.) Pokračujeme treťou otázkou, ktorú položil pán poslanec Budaj. Chcem sa spýtať, či trváte na nej, pretože je prakticky totožná s otázkou č. 1, ktorá bola zodpovedaná, pán poslanec.
Vašečka, Richard, poslanec NR SR (2017-06-21):
Ďakujem. Pán kolega Jurzyca, vás sa tak dobre počúva. Jednak je to odborné, ale zároveň je to aj veľmi zrozumiteľné aj pre mňa, ktorý nemám ekonomické vzdelanie. Zároveň si ale myslím, že je to trochu márna snaha, pretože v tejto veci nejde ani tak o odborné argumenty, ale prevažuje nad tým politika. Ja si dovoľujem tvrdiť, že sú za tým blížiace sa voľby do VÚC. Viac poviem vo svojom vystúpení v písomnej rozprave. Takže určite je dobré, ak si to kolegovia vypočuli, beriem ako pozitívne, že aj reagujú. A pevne verím, že napriek všetkým politickým záujmom nám ide o spoločné dobro pre Slovensko a že to ale teraz nie je ani tak o tých diaľniciach ako skôr o tej politike a o tých župných voľbách. Ďakujem.
Herák, Ján, poslanec NR SR (2021-03-18):
Ďakujem. Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre hospodárske záležitosti, Výboru Národnej rady Slovenskej republiky pre sociálne veci, Výboru Národnej rady Slovenskej republiky pre zdravotníctvo a Výboru Národnej rady Slovenskej republiky pre vzdelávanie, vedu, mládež a šport. Ďalej, aby za gestorský výbor určila hlasovaním Výbor Národnej rady pre sociálne veci a aby predmetný návrh zákona výbory prerokovali do 30. apríla 2021 a v gestorskom výbore do 3. mája 2021.
Kuriak, Milan, poslanec NR SR (2023-02-07):
Ďakujem za slovo. Kolega Peťo Kremský, musím potvrdiť tvoje slová, ktoré si povedal na adresu Mariána Viskupiča, že naozaj držal sa iba tej spodnej hranice. Povedal iba á. Povedal, že 33 %. Ako predseda finančného výboru, ktorého som členom aj ja, aj ty, aj tu spravodajca Juraj Gyimesi a ďalší, dobre vieme, že táto hranica odporúčaná Európskou úniou je od 33 %. A mnohé krajiny alebo sú krajiny, ktoré, ktoré zdaňujú vyššími percentami rafinérie ako my na Slovensku. Takže niektoré krajiny prijali opatrenia a kroky, ktoré sú viac ako 70 %. Ja som rád, že môžem byť spolu s ďalšími kolegami spolupredkladateľom tohto pozmeňujúceho návrhu a verím tomu, že toto plénum pri hlasovaní schváli tento návrh zákona. Lebo naozaj teraz je situácia veľmi vážna a malo by platiť a práve pre stranu SaS, ktorá má v názve solidárna, malo by platiť, že v ťažkých situáciách silnejší pomáhajú slabším. Som členom aj hospodárskeho výboru a viem, koľko hodín strávime pri rokovaniach o energetickej kríze s pánom predsedom Peťom Kremským. Hlavne vďaka jeho iniciatíve hľadáme spôsoby a riešenia, ako, ako túto ťažkú situáciu vyriešiť. Aj dneska sme mali stretnutie so zástupcami všetkých najsilnejších energetických spoločností na Slovensku, so Slovenským plynárenským podnikom, s pánom ministrom... (Prerušenie vystúpenia časomerom.)
Danko, Andrej, predseda NR SR (2017-12-05):
Dobre. Poprosím kľud v sále. Pani poslankyňa Kiššová, posledná písomne prihlásená.
J. Rydlo, poslanec: (2006-08-02):
Druhú poznámku mám. Chcel by som iba pripomenúť, pokiaľ ide o tých 11 členov Komunistickej strany Slovenska či Česko-Slovenska v slovenskej vláde, zopakujte si to, čo povedal slovenský kardinál Ján Chryzostom Korec v Nitre na túto tému, že: „To, čo bolo, tak bolo. Treba sa dívať na to, čo ľudia robia teraz, a nie potom.“ Ďakujem.
Tomanová, Viera, komisárka pre deti (2018-05-23):
Dobre.
P. Hrušovský, predseda NR SR: (2003-02-06):
R. Vavrík, poslanec: Vážený pán predseda Národnej rady, vážený pán predseda vlády, vážení členovia vlády, milé kolegyne, kolegovia, vážení hostia. Dovoľte mi, aby som uviedol správu výborov Národnej rady Slovenskej republiky o výsledku prerokovania návrhu na vyslanie jednotky radiačnej, chemickej a biologickej ochrany ozbrojených síl Slovenskej republiky v rámci spoločných akcií týkajúcich sa Irackej republiky. Výbor pre obranu a bezpečnosť ako gestorský výbor k návrhu publikovanému v tlači 144 na základe rozhodnutia predsedu Národnej rady Slovenskej republiky č. 120 z 30. januára tohto roku prerokoval taktiež Ústavnoprávny výbor Národnej rady Slovenskej republiky a Zahraničný výbor Národnej rady Slovenskej republiky predmetnú tlač. Ústavnoprávny výbor prijal svojím uznesením č. 69 z 5. februára odporúčanie pre Národnú radu, aby podľa čl. 86 písm. k) Ústavy Slovenskej republiky prijala uznesenie Národnej rady tak, ako je uvedené v návrhu predloženom vládou Slovenskej republiky s tým, že v poslednom odseku sa posledná veta nahrádza nasledovnou vetou: „O tom, či bol mandát Organizácie Spojených národov naplnený, rozhodne na základe nového aktu Bezpečnostnej rady OSN Národná rada Slovenskej republiky osobitným uznesením.“ Čiže nahrádza rozhodnutie o tom, či bol mandát naplnený, nie vláda Slovenskej republiky, ale Národná rada opätovným rozhodnutím. Ďalší z výborov, ktorý prerokoval tlač 144, ako som už spomenul, bol zahraničný výbor. Zahraničný výbor súhlasil s návrhom na vyslanie jednotky radiačnej, chemickej a biologickej ochrany ozbrojených síl Slovenskej republiky, a to tak, ako navrhla vláda Slovenskej republiky. No a napokon ako posledný rokoval náš výbor, to je výbor pre obranu a bezpečnosť. Ten taktiež prerokoval tlač 144 a prijal návrh na uznesenie Národnej rady Slovenskej republiky, ktorý je uvedený v prílohe spoločnej správy. Prakticky ide o ten istý text, ako je text vládny, len je vypustená posledná veta. Tento návrh, prosím, považujte za pozmeňujúci návrh k návrhu vládnemu. Pán predseda, toto je všetko zo správy troch výborov. Ďakujem pekne, prosím, aby ste otvorili rozpravu.
Kočiš, Eduard, poslanec NR SR (2022-05-05):
Veľmi pekne ďakujem za slovo, pán predsedajúci. Pán primátor Ferenčák, naozaj veľká vďaka za tento predkladaný návrh zákona, pretože tak ako veľmi správne si poznamenal vo svojej rozprave, aj tá najmenšia obec sa nemôže rozvíjať v rámci svojich možností a kapacít, pokiaľ sa budeme baviť o pozemkoch, ktoré sú naozaj v jej intraviláne a tie pozemky sú nevysporiadané. Tento naozaj pogrom, čo sa týka správy pozemkov a Slovenského pozemkového fondu, je taký, áno, je to dlhoročný neriešený problém, ale tak, ako si veľmi právne poznamenal, tento zákon každý jeden starosta alebo každý jeden primátor, ktorý tuná v pléne Národnej rady Slovenskej republiky sedíte, ak nepodporíte, tak idete sami proti sebe a idete sami proti svoji vlastným občanom. Budúci rok čaká samosprávy doslova a do písmena likvidácia. Včerajší protest primátorov a starostov pred Úradom vlády tomu bol jasným dôkazom, pretože toto, čo sa chystá, vážené dámy, vážení páni, vážené kolegyne, vážení kolegovia, na samosprávy od budúceho roka, to je totálna likvidácia. Dovolím si prečítať iba § 2e – Do vlastníctva obcí prechádzajú z majetku Slovenskej republiky pozemky v správe Slovenského pozemkového fondu nachádzajúce sa v zastavanom území, pozemky uvedené v odseku 1 prechádzajú do vlastníctva obcí, na území ktorých sa nachádzajú. Jednoducho štát nestratí nič, iba štát z bodu A presunie pozemky do bodu B. Štát v tomto prípade nie že je zlý vlastník, je nekompetentný vlastník. Kompetentnosť vychádza zdola, to znamená z obcí od samospráv. Pán primátor Ferenčák, pán primátor Blcháč o tom by vedeli rozprávať celé hodiny. Takže naozaj vás, kolegyne, kolegovia, prosím, ak vám naozaj záleží na vlastných občanoch, ktorých majetok spravujete, tento zákon musíme podporiť všetkými desiatimi. Pán primátor, ďakujem ešte raz veľmi pekne.
Jurinová, Erika, podpredsedníčka NR SR (2015-11-24):
Na vaše vystúpenie, pán poslanec, je jedna faktická poznámka. Uzatváram možnosť prihlásiť sa s faktickou. Dávam slovo pánovi poslancovi Kondrótovi.
Šimečka, Michal, podpredseda NR SR (2024-01-25):
Pán poslanec má doplňujúcu otázku, prosím.
Grendel, Gábor, podpredseda NR SR (2021-11-11):
Prezentujme sa a hlasujme. (Hlasovanie.) Prítomných 139 poslancov, za 53, proti 45, zdržalo sa 37, nehlasovali 4. Tento návrh sme neschválili.
Nachtmannová, Oľga, poslankyňa NR SR (2012-07-02):
Ďakujem pekne za slovo. Pán poslanec Poliačik, prosím vás pekne, o čom to hovoríte, aký normalizačný valec? Ak sa budeme snažiť zvrátiť upadajúce školstvo, vy to nazývate takýmto pejoratívnym výrazom? Snáď ide o to, že všetci spoločne sa musíme snažiť, veď všetci sme mali vo volebných programoch niečo o vzdelanostnej ekonomike, o vzdelanostnej spoločnosti. Ak budú zlé základy, a tým je práve regionálne školstvo, tak ako to máme budovať? V roku 2003 sa urobili zásadné zmeny v školstve bez serióznej analýzy kvalitatívnych dopadov. Doteraz takáto analýza urobená nie je. Ľudia z praxe, ja viem, že vy ste tiež pedagóg, neviem, koľko ste debatovali s pedagógmi, ktorí 20, 30 rokov pôsobia, ktorí môžu porovnávať, a povedia vám. Ja som sa skutočne, môžem povedať v 99 percentách prípadov rozhovorov s pedagógmi stretla s tým, že normatív považujú za základ znižovania kvality vzdelávania. Od toho roku 2003 skutočne tá úroveň vzdelávania ide dole. Ak je žiak nositeľom peňazí, z psychologických i logických dôvodov musí takéto financovanie skôr či neskôr priniesť úpadok. Hovoríte o tom, že rodič má hodnotiť kvalitu vzdelávania. Ale v návrhu, v zdôvodnení sa hovorí, že by malo ísť o objektívne kritériá hodnotenia kvality. Rodič je vždy len a len subjekt, aké potom objektívne hodnotenia? Myslím si proste, že tento návrh zákona nie je opodstatnený, neprinesie zmenu, práve naopak, opäť zdôrazním, môže spôsobiť ďalšiu devalváciu úrovne školstva.
Číž, Miroslav, poslanec NR SR (2014-11-10):
Ďakujem pekne. Vážený pán predseda, len letmý pohľad do dejín politických zápasov ukazuje, že pokiaľ zlyháva programová súťaž, pokiaľ zlyháva hodnotová súťaž, pokiaľ zlyháva ideová súťaž, zostáva už iba politický suterén. Osobná diskreditácia politických protivníkov. Je faktom, že rozsah tejto používanej taktiky je v tomto parlamente nový. Nikdy v takomto veľkom rozsahu sme tu veci nevideli. Viete, vo svojom prejave predtým som pánovi Lipšicovi pripomínal, že jeden z jeho dvoch neznámych členov jeho strany čelí trestnému stíhaniu za daňový podvod. Odpoveďou mi bolo z miesta navrhovateľa, že to je pomsta za to, že je útok, že teda on uvádza diskusie o vás. Po tom, čo nám povedala pani kolegyňa, že to stíhanie začínalo 28. septembra, je vaša motivácia, pán poslanec Lipšic, absolútne zrejmá. Pomsta, pomsta a pomsta. Vážené kolegyne, kolegovia, je na každom, aby sme si tieto fakty uvedomili, chcem ale povedať jedno. Konečne si uvedomme, kam vedie toto konanie, a ak hovoríme o ohrození rodiny, hovoríme o ohrození elementárnej legitimity politického zápasu. Dohodnime sa aj na primeraných opatreniach na ochranu našich predstaviteľov. Pretože čakať na prvú nezmyselnú aktivitu a potom roniť krokodílie slzy už nebude korektné. Ďakujem vám za pozornosť. (Potlesk.)
Jahnátek, Ľubomír, minister pôdohospodárstva a rozvoja vidieka SR (2012-06-27):
Dve vety, využijem toto právo. Pani kolegyňa, dve také veci som si tam všimol v tom vašom príspevku. Otázka kontroly zmlúv a kontroly dodávateľov. Ten zákon, táto novela hovorí o jednom, o takzvanej certifikácii dodávateľov elektrickej energie. To je vážny moment. To je tá záruka, že už by sa na trhu nemali objavovať všelijakí podomoví obchodníci. A tá certifikácia dodávateľa má presne stanovené pravidlá. Čiže kto nebude mať certifikáciu za sebou, nedostane vôbec licenciu na takúto činnosť. Povypadávajú tak rôzni títo domoví hráči. Čiže tá certifikácia vyrieši špekulantov. Otázka zmlúv, či sú v poriadku, či nie je porušený zákon. Z hľadiska kvality dodávok energií a podobne vždy bola, je a bude na to určená štátna dozorovacia inštitúcia štátna energetická inšpekcia. A z hľadiska obchodného práva je to Slovenská obchodná inšpekcia. Čiže tie inštitúty sú, tie netreba kreovať nové, čiže tieto fungujú. Čo sa týka tých vedení alebo obmedzení práva využívať pôdu, ktorú má poľnohospodár v prenájme, samozrejme, toto je veľmi háklivá téma. Ona bola aj za prvej vlády Roberta Fica na stole. My keď sme robili na sekcii energetiky prepočty, čo by znamenalo vlastne uhradiť náhradu za ušlý zisk v týchto pásmach, zistili sme, že znamenalo to v konečnom dôsledku asi štyridsaťpercentné zvýšenie ceny koncových energií pre koncových spotrebiteľov. Čiže sme povedali, bohužiaľ, historicky sa tu niečo urobilo, nie je v rukách štátu jednorazovým opatrením nahradiť niektoré veci, ktoré jednoducho 50 – 60 rokov tu fungovali. Čiže od tohto sa upustilo, ale zároveň sa umožnilo, že za tie ochranné pásma, lebo či už máte veľmi vysoké napätie, vysoké napätie, tam sú definované ochranné pásma, presne metráž od osi tohto vedenia, sa neplatia dane. Čiže on s tým nemá náklady. Nemá tam náklady, ale náklady má ten prevádzkovateľ v tej prenosovej distribučnej sieti, prepravnej sieti, ktorý musí udržiavať tieto ochranné pásma v patričnej kvalite, aby neohrozovali prenos daného typu energií a aby zabezpečovali kvalitu životného prostredia. Všetko.
Blanár, Juraj, poslanec NR SR (2015-09-24):
Vážený pán poslanec, vaše vystúpenie prešlo z tej vecnej roviny do tej už politickej, treba to úplne napriamo povedať, pretože tento zákon, ktorý teraz prerokovávame, hovorí o tom, že bude sa to týkať investícií, ktoré môžu byť aj na východe, o ktorom hovoríte. Môžu byť aj v tých regiónoch, ktoré sú naozaj postihnuté práve vysokou nezamestnanosťou. A vôbec nie je pravda to, čo hovoríte, že územné konanie sa nejakým spôsobom týmto vylučuje v prípade takýchto investícií. Nie, len bude spojené so stavebným konaním. Ide o to, aby sa urýchlila táto procedúra, pretože ak chceme byť konkurencieschopní v tomto regióne v strednej Európe s ostatnými krajinami, ktoré sa uchádzajú rovnako o takéto investície, tak musíme mať nejakú komparatívnu výhodu. A myslím si, že toto je v prospech práve toho, aby sme vytvárali pracovné miesta. A vy veľmi dobre viete, že táto investícia v podstate ani nemala byť tu, ale vďaka enormnému úsiliu vlády Slovenskej republiky, súčasného splnomocnenca práve pre túto investíciu sa podarilo presvedčiť investora, aby prišiel na Slovensko, aby práve tu investoval, pretože veľmi dobre viete, že keď tu bude investovať, prinesie to aj viacero efektov. Prirodzene, tu už je otázka aj určitého kompromisu, že či tá lokalita, ktorú si on vybral, tento investor, je práve tá lokalita, ktorá by povedzme pre nás bola tá najlepšia. Ale ak ju pokladá iba za jedinú, ktorá je preňho najlepšia, asi vie, prečo to je. Čiže inými slovami ste povedali, že ak on chce iba túto lokalitu, tak Slovenská republika by mala povedať, tak nie, nedostanete nič a môžete ísť kdesi do Poľska? Ja si myslím, že to nie je správne, a určite ste to ani vy tak nemysleli. Ďakujem.
Jurinová, Erika, podpredsedníčka NR SR (2014-12-12):
Dávam slovo pánovi poslancovi Mojmírovi Mamojkovi, nech sa páči.
Jasaň, Viliam, poslanec NR SR (2011-02-04):
Ďakujem pekne, pán predsedajúci, pán predseda. Ďakujem, Braňo, za tvoje vystúpenie, možno len upresnenie, že kam asi je možné, že sa návrhom tohto zákona koaličníci dostanú. No dostanú sa pred rok ´89, keď o rôznych funkciách v štátnej správe rozhodovali stranícke orgány a hovorili si, že ten a ten je v nomenklatúre toho a toho straníckeho orgánu. A vy to presne teraz robíte. Prokurátor na hociktorej úrovni nepôjde tam, pretože je dobrý a že ho tam niekto zvolil, alebo nejakým spôsobom, svojím kariérnym postupom sa tam dostal, ale jednoducho vy si určíte, že tento a tento bude tam a tam. Ďakujem pekne za takúto demokraciu. A verím, že tí tribúni ľudu, ktorí 17. novembra hovorili ľuďom, že bude tu ináč, bude lepšie, bude tu demokratickejšie, vy im naozaj ukazujete krásnu demokratickú cestu. Len tak ďalej. A posledná poznámka, ktorú možno chcel Braňo povedať, ale možno, možno to pozabudol alebo si to rozmyslel na poslednú chvíľu, tak ja len zopakujem to, čo som povedal včera: Už len predložte ústavný zákon a zmeňte bývalú vedúcu úlohu strany za vedúcu úlohu koalície súčasnej a robte si v tomto štáte, čo chcete. Naozaj sa môžte za to len a len hanbiť. Ale verím, že voliči si pamätajú na tieto vaše návrhy a určite sa budú podľa toho aj správať. Ďakujem pekne.
Bugár, Béla, podpredseda NR SR (2017-10-11):
Prezentujme sa a hlasujeme. (Hlasovanie.) Prítomných 137, za 101, 36 poslancov sa zdržalo hlasovania. Konštatujem, že body zo spoločnej správy sme schválili. Nech sa páči.
Zemanová, Anna, poslankyňa NR SR (2021-10-20):
Hlasovanie – dnes o 17.00 hod.
Pročko, Jozef, poslanec NR SR (2023-12-19):
Ďakujem veľmi pekne. Pani kolegyňa, prosím vás, určite sa budete chcieť zapojiť do, s faktickou, tak prihláste sa, lebo vás tam nevidím, aby vám potom tom nezrušili lebo mne možno potom zrušia. Spomínali ste pána Michelka, áno, a presne nie je to z jeho hlavy, to do jeho hlavy niekto dal a spomínali ste pána poslanca Malatinského, ktorý sa volá Malatinec a ja si tiež myslím, že, že ani pán poslanec Roman Malatinec, ktorého ste spomínali, a tak môžem ho spomínať, to nemá z vlastnej hlavy, pretože pána poslanca Romana Malatinca ja veľmi dobre poznám a to je presne to, čo stále hovorím, že nerozumiem niektorým ľuďom, že tu môžu títo milí a príjemní ľudia, ktorých som poznal, hlasovať za tieto veci, za ktoré idú hlasovať, to mi neberie hlavu a určite za tým chcem veriť, že za tým nie sú žiadne iné veci, že je za tým len viera, že ten HLAS to chce dobre, že ten Peťo Pellegrini chce dobre, preto tam dal toho Šutaja Eštoka, ktorý vlastne teraz prikázal policajné, teda šéfovi NAKA, aby každé jedno vyšetrovanie mu hlásili jeho vyšetrovatelia. Spomínali ste, spomínali ste, že idete dať návrh, aby sa tento zákon dopracoval, čo je úžasné, čo je úžasné, ale oni spravia presne to, čo robia, že si to odhlasujú a to je to, čo mňa trápi a aj dnes v rozprave, keď som vystupoval, tak naozaj to nebolo optimistické, lebo viem, čo spravia, oni to odhlasujú, oni si odhlasujú tento zákon, oni si odhlasujú iné zákony a Slovensku zostanú oči pre plač. To znamená, že ja sa teším na rozpravu ústnu, do ktorej sa budem hlásiť, ja verím, že sa prihlásite všetci do ústnej rozpravy. A ďakujem, pani kolegyňa, za dobrý príspevok.
Sulík, Richard, predseda NR SR (2011-09-07):
Ďakujeme. A chcel by som ešte tu na pôde Národnej rady pripomenúť stávku, ktorú uzavrel pán Kaník s pani Vaľovou. Nech sa páči. (Reakcia poslanca.) Máme aj rozsah verejnoprospešných prác? (Reakcia z pléna.) Dva dni, hej? (Ruch v sále.) Mám na mysli v Humennom verejnoprospešné práce, samozrejme. Pán Petrák, nech sa páči, máte slovo.
Laššáková, Jana, podpredsedníčka NR SR (2012-11-06):
Ďakujem, pani spravodajkyňa, zaujmite miesto určené pre spravodajcov. Otváram všeobecnú rozpravu, do rozpravy som nedostala žiadnu písomnú prihlášku, pýtam sa, či sa niekto hlási do rozpravy ústne. Ústne sa hlási do rozpravy pán poslanec Kaník. Končím možnosť prihlásiť sa do rozpravy. Nech sa páči, pán poslanec, máte slovo.
V. Veteška, podpredseda NR SR: (2006-02-07):
Ľ. Lintner, poslanec: Ďakujem pekne. Všetkým kolegom ďakujem za reakcie na moje vystúpenie. Pán kolega Chovanec, nikdy by som si netrúfal s vami súperiť vecne. Ja som len chcel vyjadriť to, že pán minister Zajac sa pustil do niečoho, čo proste bolo nutné zmeniť, a nehovorím, že to nerobí bez chýb, a často na to poukazujete, ale ja som mal pocit za celé obdobie, že vie aj s vami komunikovať a že mnohé veci sa aj na pôde parlamentu vyriešili. Takže som len chcel povedať, aby mal šancu dokončiť svoju prácu a podľa tej celkovej ho posudzovať.
Kaliňák, Robert, podpredseda vlády a minister vnútra SR (2017-11-30):
Ďakujem pekne. Takisto ide o technický návrh, ktorý je predovšetkým prebratím dvoch podôb, či už je to európska transpozícia Smernice Európskeho parlamentu a Rady o predchádzaní využívania finančného systému na financovanie terorizmu, alebo aj odporúčania výboru Moneyval Rady Európy, ktorý má tú istú snahu. Dlhodobo v zásade v týchto úpravách zákona dochádza ku kontrole tokov finančných prostriedkov naprieč Európou, ktoré majú slúžiť predovšetkým k financovaniu terorizmu a ďalších nelegálnych aktivít. Je tu ešte jedna vec, ktorá bude nasledovať a ktorá by mala nasledovať, súvisí aj s registrom občianskych združení, ktorý pripravuje aj splnomocnenec vlády pre občiansku spoločnosť, kde častokrát sú zakladané rôzne schránkové občianske združenia, ktoré slúžia jednoúčelovo iba na prechod niektorých financií, ktoré majú práve smerovať k financovaniu napríklad terorizmu, a treba po tých rokoch urobiť poriadok predovšetkým v neživých občianskych združeniach, ktoré vlastne slúžia práve iba na to, aby mali svoj nekontrolovaný a anonymný účet. Ďakujem pekne za podporu tohto zákona.
Pellegrini, Peter, predseda NR SR (2015-12-03):
Pán minister, ak chcete reagovať.
P. Hrušovský, podpredseda NR SR: (2002-05-21):
(Hlasovanie.) 95 prítomných, 94 za, 1 sa zdržal. Návrh sme schválili. Ďakujem pánovi poslancovi. Prosím pána poslanca Horta, povereného gestorským výborom, aby uvádzal hlasovania k návrhu vlády na prijatie zmeny zákona číslo 10/1996 Z. z. o kontrole v štátnej správe . Pán poslanec Hort.
Jurinová, Erika, poslankyňa NR SR (2017-04-07):
Ďakujem pekne. Ja som tiež zostala prekvapená, že pánovi kolegovi sa zdá, že málo členov sa azda vzdalo. Možnože preto, že naozaj nepohybuje sa alebo nerozpráva sa, nemá kontakty na ľudí, ktorí sú váženými odborníkmi v daných témach. Sú to ľudia, ktorí boli doteraz veľmi rešpektovaní aj ministrom. Členovia akreditačnej komisie sú odborníci, prišli noví a som presvedčená o tom, že názor na kauzu Čistý deň majú vnútri všetci rovnaký, všetci si, som presvedčená o tom, naozaj že všetci si myslia, že to zariadenie malo byť zavreté. Uvedomte si, že je tam zhruba polovička štátnych úradníkov, ktorých, ktorých minister je ich pánom. Pani kolegyňa, som vďačná, že si spomenula aj detský domov PETO. To je tiež znakom klientelizmu. Jednoznačne klientelizmus. Je všeobecne známe, že pani komisárka Tomanová má dcéru, ktorá má tento detský domov, a nikomu nevadí, že sa tvári, že zákony patria, platia pre iných. Nie pre ňu. V detskom domove sa nemajú nachádzať bábätká do 5 rokov, detičky do 5 rokov. Tam boli, tam bolo 45 detí v jednom čase, 5 detí do jedného roka. Je to veľmi milé, áno, aj ja mám rada malinké bábätká, lebo sú milšie ako deťúrence, ktoré už rozprávajú, už vám sa priečia, je to veľmi milé, ale je to hlavne nezákonné. Takže podporujete aj toto. No je mi ľúto, máte naozaj dvojaký, ak nie štvoraký meter.
T. Cabaj, podpredseda NR SR: (2010-03-09):
Otváram rozpravu. Panie poslankyne, páni poslanci, kto sa hlási do rozpravy o tomto bode programu? Registrujem, pani poslankyňa Klára Sárközy, nikto viac. Končím možnosť prihlásiť sa do rozpravy. Nech sa páči, pani poslankyňa, máte slovo.
Susko, Boris, poslanec NR SR (2021-02-25):
Ďakujem pekne za slovo. No musím konštatovať, že pani ministerka sama povedala, že zavádza, pretože ja som citoval to ustanovenie, ktoré je v návrhu na predĺženie núdzového stavu, a z toho ustanovenia jednoznačne vyplýva to, čo som povedal. Tam je jednoznačne napísané, že až po dosiahnutí kolektívnej imunity môžeme hovoriť o návrate do normálu, keď už núdzový stav nebude potrebný a dosiahnutie kolektívnej imunity je približne pri zaočkovaní 60 až 80 % populácie. To tam je výslovne napísané. Pani ministerka povedala, že ak to budete takto šíriť, tak je to zavádzajúce. Čiže pani ministerka v zásade povedala, že ak budeme šíriť to, čo je napísané v návrhu, to, čo sama predkladá, tak je to zavádzajúce. Čiže inými slovami povedala, že ona sama zavádza. Ďakujem pekne.
P. Paška, predseda NR SR: (2008-07-02):
Tieto body zo spoločnej správy sme prijali.
Pellegrini, Peter, podpredseda NR SR (2020-07-08):
Pani poslankyňa Halgašová.
Bugár, Béla, podpredseda NR SR (2011-03-29):
Ďalej v rozprave vystúpi pán poslanec Jurčík, nech sa páči.
Ledecký, Vladimír, poslanec NR SR (2020-04-28):
Dobrý deň prajem. Ja by som chcel sa venovať dvom veciam. V prvom rade súhlasím a stotožňujem sa, že v štátnej správe pracuje drvivá väčšina dobrých ľudí, ale boli sme svedkami, a to neraz, že objavili sa tam aj nejakí figliari. Myslím, že naposledy pán Kičura. Chcel by som sa venovať téme sociálneho podnikania. Je pravda, že, nemyslím si, že len táto vláda, ale každá jedna vláda by mala pokračovať a rozširovať vo veciach, ktoré sa osvedčili a ktoré nejakým spôsobom fungujú. Ja si myslím, že ako pán minister ste mali šťastie na ľudí, ktorých ste obsadili do funkcií, ktorí riadili odbor sociálnej ekonomiky. Ale zase na druhej strane implementačná agentúra, ktorá zriadila regionálne centrá sociálnej ekonomiky, bola veľmi neefektívna. A keď si pozrieme koľko ľudí tam pracuje alebo pracovalo a pozrieme si ich výsledky práce, že dneska máme len 100 sociálnych podnikov, tak keď to zhodnotíme, tak zistíme, že asi je to dosť slabé. Ale, chvalabohu, chvalabohu aj za tých 100 sociálnych podnikov, lebo je to nová vec. V Európe, v Európe je to zavedená vec a naozaj v najväčšej kríze v roku 2008 sa ukázalo, akože tie sociálne podniky najmenej podľahli tej kríze a sú najefektívnejšie. Ja si myslím, že keď tomu dáme dostatočný odborný tutoring pri zakladaní sociálno-, sociálnych podnikov a sa podarí spustiť výzvu túto alebo inú, tak tie sociálne podniky môžu byť jedným z nosných prvkov rozvoja zaostalých regiónov. A tu sa nehovorilo len o Rómoch, ale aj zdravotne znevýhodnených a iných sociálne hendikepovaných ľudí.
Glváč, Martin, podpredseda NR SR (2017-12-06):
Pán poslanec Baránik.
Danko, Andrej, podpredseda NR SR (2023-12-14):
Pán poslanec Čaučík.
Krajcer, Daniel, minister kultúry SR (2010-09-07):
Dobrý deň. Vážená Národná rada, dovoľte, aby som uviedol vládny návrh zákona o poskytovaní dotácií v pôsobnosti Ministerstva kultúry a cestovného ruchu Slovenskej republiky. Ministerstvo vypracovalo návrh zákona v súlade s plánom legislatívnych úloh vlády Slovenskej republiky na rok 2010, podľa ktorého malo ministerstvo predložiť predmetný návrh zákona na rokovanie vlády Slovenskej republiky v mesiaci jún. Dôvodom na vypracovanie tohto návrhu zákona je ustanovenie zákona č. 523/2004 o rozpočtových pravidlách verejnej správy a o zmene a doplnení niektorých zákonov v znení zákona č. 383/2008, podľa ktorého právne vzťahy pri poskytovaní dotácií, podľa doterajších predpisov musia byť zosúladené s § 8a ods. 1 až 3 až 6 tohto zákona. Podľa príslušného paragrafu tento osobitný predpis musí ustanoviť podmienky na poskytnutie dotácií, ktorých splnenie sa preukazuje dokladmi, ktoré sú prílohou žiadosti o poskytnutie dotácie. Paragraf 8a ods. 4 až 6 priamo stanovuje podmienky, ktoré musí žiadateľ o dotáciu splniť s tým, že osobitný zákon ich musí rešpektovať, a to najneskôr k 1. januáru roku 2011. Inak dotáciu po tomto termíne nemožno poskytnúť. Vláda Slovenskej republiky schválila návrh zákona 11. augusta 2010 a dňa 16. augusta vládny návrh zákona predložila na prerokovanie Národnej rade. Ministerstvo kultúry a cestovného ruchu Slovenskej republiky na základe splnomocňujúcich ustanovení pripravuje vydanie všeobecne záväzného právneho predpisu, konkrétne ide o výnos o podrobnostiach, o účele poskytnutia dotácie, vzore žiadostí, popisu projektu a celkového rozpočtu projektu, a ďalších podrobnostiach o náležitostiach žiadosti o poskytnutie dotácie, ktorý v pracovnej verzii predloží na rokovanie Výboru Národnej rady pre kultúru a médiá. Vládny návrh zákona nemá finančný, ekonomický, ani environmentálny vplyv, ani vplyv na zamestnanosť, podnikateľské prostredie a informatizáciu spoločnosti a tento zákon je v súlade s Ústavou Slovenskej republiky, ústavnými zákonmi, medzinárodnými zmluvami, ktorými je Slovenská republika viazaná, ako aj právom Európskej únie. Ďakujem pekne.
Brocka, Július, poslanec NR SR (2015-06-24):
Ďakujem pekne, vážený pán predsedajúci. Dámy a páni, som už od včera zvažoval, že či má význam sa zapojiť do diskusie k tejto téme. Veď toľko pekných vystúpení tu odznelo od mojich predrečníkov, a teda posledného som myslel pána poslanca Hubu napríklad. Určite som nemyslel pána poslanca Blahu. Ale nakoniec som si povedal, že to je tak vážna téma, že práve preto, že veľa poslancov vystúpi, tak dáva vážnosť tej téme zo strany Národnej rady. A preto, dámy a páni, chcem sa vám ospravedlniť, že som sa nezdržal komentára, keď predkladateľ tu vystúpil. Poviem prečo. Dámy a páni, ja som tu trpezlivo čakal v poradí na svoje vystúpenie, dnes sme sa už mali baviť o sociálnych zákonoch pána ministra Richtera, ale bavíme sa o tejto vážnej téme. A pán Blaha vyskočil k pultu a povedal, že krátko povie doplnenie, návrh do uznesenia. Tak som to akceptoval, ale on sa vo svojom vystúpení nakoniec tak rozbehol, že sa zamotal tak, jeden z predrečníkov to nazval, to som si aj poznačil, že „v geopolitických nezmysloch a v marxistickej ideológii“. A to ma vyrušilo, lebo ak ideme sa baviť teraz tu pri tomto vyhlásení, kde je zhoda o tom, že kto je na vine, teda za situáciu v Líbyi, kto stvoril Kaddáfího. Čo Kaddáfího stvorili kapitalisti? Veď Kaddáfího stvorili komunisti a marxisti. Nie? No, ale prosím vás, pán Blaha, vás chcem poprosiť, už je zhoda na uznesení a verím, že budeme všetci za to hlasovať, prosím vás, nepokazte to, nepokazte to! Vy tu sedíte na stoličke, pokojne tam mohol sedieť hociktorý z tej komisie, ktorí pripravovali spoločné vyhlásenie za Národnú radu. Tak vás poprosím, aby ste svoju stoličku teraz nezneužívali. A teraz k téme, ktorú; pán predseda, poprosím vás, alebo tohto pána vymeňte za niekoho z tej komisie, aby ma nevyrušoval. Pán predsedajúci... (Obrátenie sa rečníka na predsedajúceho, reakcia predsedajúceho.)
Zvolenská, Zuzana, ministerka zdravotníctva SR (2012-07-26):
Ďakujem. Ministerstvo zdravotníctva Slovenskej republiky zaslalo generálnej prokuratúre vyjadrenie, v ktorom uviedlo, že tento všeobecne záväzný právny predpis je od 23. 2. 2012 platnou súčasťou právneho poriadku Slovenskej republiky a od 1. 4. 2012 nadobudol účinnosť. Ministerstvo zdravotníctva uviedlo v stanovisku, že tento právny stav rešpektuje. Je zároveň potrebné uviesť, že pri predkladaní zákona č. 62/2012 Z. z. bolo avizované, že zdroje na rast platov zdravotných sestier a pôrodných asistentiek budú kryté úsporami v rezorte zdravotníctva. Faktom však je, že tieto úspory boli naplánované úplne nereálne. Iba v prípade zákona 362/2011 Z. z. o liekoch a zdravotníckych pomôckach bude úspora v roku 2012 približne 26 miliónov eur oproti pôvodne avizovaným 150 miliónom eurám. Ďakujem pekne.
Žiga, Peter, podpredseda NR SR (2024-04-18):
Otváram všeobecnú rozpravu. Do rozpravy som nedostal žiadnu písomnú prihlášku, preto sa pýtam, či sa chce niekto do rozpravy prihlásiť ústne. Končím možnosť prihlásiť sa do rozpravy ústne. Vyhlasujem všeobecnú rozpravu za skončenú. Chce zaujať stanovisko navrhovateľ? Pani spravodajkyňa? Ďakujem pekne, prerušujem rokovanie o tomto bode programu. Nasledujúcim bodom programu je prvé čítanie o vládnom návrhu zákona, ktorým sa mení zákon č. 305/2005 o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov. Vládny návrh zákona má parlamentnú tlač 229. Návrh na jeho pridelenie a na prerokovanie výborom je v rozhodnutí č. 271. Odovzdávam slovo ministrovi práce, sociálnych vecí a rodiny Erikovi Tomášovi, aby vládny návrh zákona uviedol. Nech sa páči, pán minister. (Rokovanie v prvom čítaní o vládnom návrhu zákona, ktorým sa mení zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov , tlač 229.)
Danko, Andrej, predseda NR SR (2016-12-07):
Prosím, prezentujme sa a hlasujme. (Hlasovanie.) Prítomných 135 poslancov, za 89, proti žiaden, zdržalo sa 45, nehlasoval 1. Konštatujem, že sme uvedený návrh schválili.
Ďuriš Nicholsonová, Lucia, podpredsedníčka NR SR (2016-11-28):
Ďakujem veľmi pekne. Aj ja svojím spôsobom oceňujem to vaše vystúpenie, aj keď teda ja by som bola oveľa radšej, keby som počula z vašich úst, že teda áno, nájdeme tú rezervu, nájdete tých zhruba 27 mil. eur, aby sme dofinancovali aspoň to, čo teraz naozaj kolabuje, pretože ja chápem, že to nie je jednoduchá úloha. My sami, keď sme pripravovali tú veľkú novelu zákona o sociálnych službách, tak sme nevedeli presvedčiť ministerstvo financií, že potrebujeme, zhruba okolo 150 mil. eur to bolo vtedy vyčíslené, vtedy, to znamená, teraz to rádovo rastie. A ja chcem upozorniť ešte na ďalšiu vec, to nie je len starnutie obyvateľstva, to je napr. aj neriešenie problémov sociálne vylúčených spoločenstiev, resp. rómskych osád, pretože nám sa tie nožnice otvárajú. Tuto odchádza neuveriteľne veľké množstvo mladých, šikovných, vzdelaných ľudí, ktorí sú schopní uspieť na otvorenom trhu práce, zo Slovenska a, naopak, v tých osadách nám rastie ďalšia a ďalšia generácia nevzdelaných, ktorí nebudú schopní uplatniť sa na otvorenom trhu práce. To znamená, veľmi o chvíľu nebude mať kto robiť na, na dôchodcov už, ktorí sú dnešní napr. štyridsiatnici. A ja si neviem predstaviť, keď nedoriešime tú nešťastnú nedoriešenú decentralizáciu, čo nás čaká o pár rokov aj v súvislosti nielen s dôchodkami, ale aj so sociálnymi službami. Ďakujem.
Jurinová, Erika, podpredsedníčka NR SR (2012-12-18):
Vážené panie poslankyne, vážení páni poslanci, pokračujeme v popoludňajšom rokovaní štrnásteho dňa 11. schôdze Národnej rady Slovenskej republiky v prerušenej rozprave o správe o základných otázkach justície, tlač 327. Prosím pána navrhovateľa aj pána spravodajcu, pani spravodajkyňu, aby zaujali svoje miesto a dávam slovo poslancovi Gáborovi Gálovi, ktorý je do rozpravy prihlásený za klub MOST – HÍD. Pripraví sa poslanec Igor Matovič za klub Obyčajní ľudia a nezávislé osobnosti. Nech sa páči, pán poslanec, máte slovo.
Čepček, Martin, poslanec NR SR (2023-02-09):
Ďakujem pekne. Ja trošku zareagujem na pána kolegu. Ja som to nemyslel, ja som myslel úväzok ako taký. Lebo učiteľ na základnej škole podľa toho, či je v prvom ročníku, alebo v tých ostatných na prvom stupni základnej školy, má istý počet hodín, ktoré musí odučiť, inak nemá plný úväzok. A na toto som narážal, že v podstate keď mu zoberieme náboženstvo, keď mu zoberieme, ja neviem, telesnú výchovu, keď mu zoberieme iné predmety, výtvarnú, telesnú a tak ďalej, tak jemu ten reálny úväzok klesne. Na toto som narážal, že či by nebolo za zváženie, aby ten reálny úväzok klesol a tým pádom tam pridáme tú ďalšiu hodinu. A je fajn, ja podporujem túto aktivitu, viem, že sa to dotýka kultúry, športu aj umenia, ale rád by som vedel, že ako sa bude týmto napríklad športovcom preukazovať tá kvalifikácia, tá prax, hej? Toto ma zaujíma. A vôbec tu nešlo o to, nejakým spôsobom dehonestovať, čo sa týka tých úväz... tých atestácií, ale treba si uvedomiť, že ľudia, napríklad aj ja, som robil atestačné štúdium dva roky, náhradu atestácie, potom práca, potom obhajoba a teraz ide o to, aby tí ľudia, tí športovci, tá kultúra neboli veľmi zvýhodnení voči tým učiteľom, pedagógom, ktorí museli ešte kedysi zbierať kredity a keď ich nazbierali, potom mohli ísť na atestačné vzdelávanie a tak ďalej. Mne ide iba o toto, o nič iné. Ja túto iniciatívu pána poslanca Kučeru a spol. podporujem, len toto sú otázky, na ktoré sa bude tá verejnosť pýtať. Preto sa to pýtam ja teraz. Ďakujem.
P. Paška, predseda NR SR: (2009-02-06):
(Hlasovanie). 130 prítomných, 61 za, 46 proti, 19 sa zdržalo, 4 nehlasovali. Návrh sme nepostúpili do druhého čítania. Pán poslanec Vestenický teraz bude uvádzať v druhom čítaní hlasovanie o vládnom návrhu, ktorým sa mení a dopĺňa zákon č. 463/2003 Z. z. o vojnových veteránoch. (Hlasovanie o vládnom návrhu zákona, ktorým sa mení a dopĺňa zákon č. 463/2003 Z. z. o vojnových veteránoch a o doplnení zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov v znení zákona č. 219/2006 Z. z. o zmene a doplnení niektorých zákonov , tlač 838.)
Figeľ, Ján, podpredseda NR SR (2014-07-01):
Ďakujem pekne. Tu bol jediný rečník prihlásený do rozpravy, vyhlasujem rozpravu týmto za skončenú. Pán navrhovateľ, chcete sa vyjadriť? Nech sa páči.
M. Číž, podpredseda NR SR: (2007-03-28):
(Hlasovanie.) Prítomných 139 poslancov, proti 132 poslancov, zdržalo sa 7 poslancov. Konštatujem, že tento návrh sme neschválili. Pán poslanec Kotian, predpokladám, že...
Hrnčiar, Andrej, podpredseda NR SR (2016-06-16):
Pán poslanec Žarnay.
Žiga, Peter, podpredseda NR SR (2024-02-09):
Pán poslanec, na predrečníka.
D. Jarjabek, poslanec: (2006-09-05):
Pán poslanec, škoda, že nie počas ôsmich rokov v exekutíve, ale až po dvoch mesiacoch v opozícii ste zistili, že naše zákony sú deravé a z televíznych obrazoviek sa na občanov môžu takpovediac vyškierať a svojou neohrozenosťou nasledovníkov získavať aj postavy, ktoré jasne patria do galérie zločinu... (Prerušenie vystúpenia predsedajúcim.)
Baláž, Radovan, poslanec NR SR (2018-06-19):
Ďakujem za slovo, pán predsedajúci. Vážené kolegyne, kolegovia, dovoľte mi predniesť spoločnú správu výboru Národnej rady pre financie a rozpočet o výsledku prerokovania Programu stability Slovenskej republiky za roky 2018 až 2021 (tlač 986). Výbor Národnej rady pre financie a rozpočet ako gestorský výbor podáva Národnej rade túto spoločnú správu výboru o prerokovaní vyššie uvedenej problematiky. Predseda Národnej rady svojím rozhodnutím č. 1036 z 24. mája 2018 pridelil program stability na prerokovanie výboru pre financie a rozpočet a výboru pre európske záležitosti. Za gestorský výbor určil výbor pre financie a rozpočet. Uvedené výbory prerokovali predmetný návrh v stanovenom termíne. Gestorský výbor nedostal do začatia rokovania k programu stability iné stanoviská poslancov Národnej rady. K predmetnému programu zaujali výbory toto stanovisko: odporúčanie pre Národnú radu zobrať na vedomie, a to výbor pre financie a rozpočet a výbor pre európske záležitosti. Gestorský výbor na základe stanovísk výborov vyjadrených pod bodom č. III tejto spoločnej správy odporúča Národnej rade Program stability Slovenskej republiky na roky 2018 až 2021 zobrať na vedomie. Spoločná správa výboru bola schválená uznesením gestorského výboru č. 298 zo dňa 13. júna 2018, kde ma zároveň výbor určil ako za spravodajcu výboru. Zároveň ma poveril predniesť správu na schôdzi Národnej rady a navrhnúť Národnej rade postup pri hlasovaní podľa príslušných ustanovení zákona o rokovacom poriadku. Návrh na uznesenie Národnej rady je prílohou tejto spoločnej správy. Skončil som, pán predsedajúci. Prosím, otvorte rozpravu.
Bugár, Béla, podpredseda NR SR (2017-05-11):
Ďakujem. Pani poslankyňa, keď chcete položiť otázku, musíte sa prihlásiť. Nech sa páči, máte slovo.
Šeliga, Juraj, podpredseda NR SR (2021-01-14):
V poriadku. Pán poslanec Dostál, nech sa páči.
Danko, Andrej, predseda NR SR (2017-03-29):
... vy dvaja to máte klamstvom. Po druhé, poprosím vás (poslanec I. Matovič sa postavil tvárou v tvár pred predsedu NR SR), poprosím vás, aby ste boli naozaj féroví vo veciach. Ja nestojím tento štát, určite nie toľko, ako stojí... (Poslanec I. Matovič stojí tvárou v tvár pred predsedom NR SR.) Idete mi povedať diagnózu? (Smiech a ruch v sále.)
Hrnčiar, Andrej, podpredseda NR SR (2017-05-12):
Pán poslanec Paška.
Šuca, Peter, poslanec NR SR (2018-05-15):
Ďakujem pekne za slovo. Vážený pán predsedajúci, v rozprave nevystúpil žiadny poslanec. Pristúpme, prosím, k hlasovaniu o pozmeňujúcich návrhoch zo spoločnej správy. Gestorský výbor odporúča hlasovať o bodoch 1 až 5 spoločne a tieto schváliť. (Zaznievanie gongu.)
Viskupič, Marián, poslanec NR SR (2021-03-16):
Ďakujem pekne. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní. (Ruch v sále. Zaznievanie gongu.)
Saková, Denisa, podpredsedníčka vlády a ministerka hospodárstva SR (2024-04-23):
Vážený pán predsedajúci, ďakujem veľmi pekne za slovo. Vážené panie poslankyne, vážení páni poslanci, predkladám vládny návrh zákona, ktorým sa menia a dopĺňajú vybrané ustanovenia zákona č. 250/2012 Z. z. o regulácii v sieťových odvetviach v znení neskorších predpisov, zákona 251/2012 o energetike a o zmene a doplnení niektorých zákonov v znení neskorších predpisov a niektorých ďalších zákonov. Cieľom vládneho návrhu zákona je aktualizovať súčasnú právnu úpravu v reakcii na situáciu na trhu s energiami a zohľadniť požiadavky aplikačnej praxe najmä v záujme ochrany práv spotrebiteľov v oblasti energetiky. Na tento účel sa okrem iného posilňujú aj kompetencie Úradu pre reguláciu sieťových odvetví, čo bude mať pozitívny vplyv na odberateľov a koncové ceny energií pre odberateľov. Vážený pán predseda, vážené pani poslankyne a vážení páni poslanci, vzhľadom na vyššie uvedené si vás dovoľujem požiadať o schválenie vládneho návrhu zákona. Ďakujem.
Taraba, Tomáš, poslanec NR SR (2022-03-17):
Ďakujem za slovo. Vážený pán minister, myslím, že po jeden a pol roku prvýkrát niečo zmysluplné prichádza z radov tejto vlády, pretože odstraňovať byrokraciu, to je chvályhodné vždy, pretože každá pečiatka sú zbytočné peniaze. Je to vždy, každá pečiatka priestor pre bujnenie štátnej správy, zabíja to podnikanie, takže plne súhlasím s tým, že kopu takýchto prkotín je v podstate veľká vec. Veľká vec je to už len preto, že je tu nejaký signál proti tomu, že stále existujú nejaké sily v štáte, ktoré nechcú donekonečna rozbujnievať ten štát, lebo ten Parkinsonov zákon platí úplne všade. Vidíme to, že každý úradník si vymyslí ďalšiu funkciu a robotu. Takže neviem, jak sa k tomu postaví opozícia, ale ja razím tiež tú tézu, že Slovensko bude úspešné a bohaté vtedy, keď tu bude podnikateľské zdravé prostredie, ktoré tvorí hodnoty, lebo míňať sa na konci dňa dá len to, čo niekto vyprodukuje, a preto čím viac takýchto aktivít bude, tak tým je to, myslím, lepšie. A chcem vysloviť nádej, že čím sa budú bližšie blížiť voľby, tak tým pôjdete viac na vlastnú päsť a budete dávať odvážnejšie veci, aby tých už potom nielen prkotín, ale reálnych zlepšení toho prostredia bolo čo najviac. Ďakujem. (Krátka pauza.)
Suja, Miroslav, poslanec NR SR (2021-04-01):
Ďakujem za slovo, pán predsedajúci. Pán poslanec alebo Paťo Linhart, som rád, že ako jeden z mála koaličných poslancov sa nebojíš a stojíš si za svojím slovom a robíš to, čo je podľa teba správne. Ja si myslím, že keby sme sa tu takto všetci správali, tak tu je taká pohodová atmosféra a toľko dobrých vecí spravíme pre Slovensko, že táto vláda by tu bola naveky. Som rád, že si spomenul aspoň niektoré z kopu sprostostí, ktoré obmedzujú jednoduchých, slušných ľudí. Ešte raz ďakujem za tvoje vystúpenie.
Bugár, Béla, podpredseda NR SR (2017-09-06):
Prezentujme sa a hlasujme, nech sa páči, o bodoch zo spoločnej správy 1 až 19. (Hlasovanie.) Prítomných 136, za 107, proti 13, zdržalo sa 16 poslancov. Konštatujem, že tieto body zo spoločnej správy sme schválili. Nech sa páči.
Pellegrini, Peter, predseda NR SR (2024-02-02):
Pán poslanec Kéry.
Sulík, Richard, predseda NR SR (2010-09-07):
Ďakujem pánovi ministrovi Mihálovi. Do rozpravy sa prihlásila pani Vaľová, pani Tomanová. (Reakcia z pléna). Prepáčte mi, s faktickými poznámkami sa prihlásili menované dámy. Uzatváram možnosť faktických poznámok. Nech sa páči.
Laurenčík, Milan, podpredseda NR SR (2021-06-24):
Ďakujem. Prosím, zaujmite miesto pre spravodajcu. Otváram všeobecnú rozpravu, do ktorej som nedostal žiadnu písomnú prihlášku, preto hlá... pýtam, či sa hlási niekto do rozpravy ústne. Konštatujem, že nie. Uzatváram možnosť prihlásiť sa. Do rozpravy sa prihlásila pani spravodajkyňa, nech sa páči, máte slovo.
Paška, Pavol, predseda NR SR (2013-09-19):
Pán poslanec, skúste, skúste formulovať niečo, o čom by sa... (Ruch v sále.) Dámy a páni, poprosím vás.
Martvoň, Anton, poslanec NR SR (2013-02-07):
Ďakujem pekne. Ja by som rád upozornil na to, že práve vyšetrovanie v kauze Gorila začalo počas ministrovania pána poslanca Lipšica, ktorý z toho v podstate urobil aj takú peknú predvolebnú kampaň svoju. Mne sa páčilo, alebo bolo to, poviem to tak, taký zaujímavý začiatok pána Lipšica, ktorý začal výrokovou logikou. Ja by som tiež chcel poukázať teda na určitú logiku. Pán Lipšic, za vás sa začalo teda vyšetrovanie, v kauze Gorila je najčastejšie spomínaný pán Mikloš a samozrejme spomína sa tam aj pán Prokopovič. Vy práve týchto dvoch ľudí máte ako svojich priateľov na facebooku, logicky teraz znova mi z toho taktiež vychádza, že keďže ste si ich potvrdili ako priateľov na facebooku, že sú vaši kamaráti, priatelia, asi aj preto potom za vašej vlády sa nepohlo s vyšetrovaním Gorily ďalej. Zároveň je ešte tu taká zaujímavá vec, keď tu pán Lipšic spomínal, ako koalícia sa k tomu stavia. No ja chcem poukázať len na taký fakt, ako sa k tomu teraz, v tomto momente v tejto sále pred chvíľkou postavil jeden predstaviteľ terajšej opozície pán Zsolt Simon. On prišiel tu ku mne po mojom vystúpení ku kauze Gorila vo faktickej a tu priamo pri mojej poslaneckej lavici sa mi vyhrážal, že pokiaľ ešte raz spomeniem pri kauze Gorila SMK, nie MOST – HÍD, ale SMK a pána Végha, tak podajú na mňa žalobu. Tak toto je asi tá politická kultúra opozície tu v tomto parlamente, tu v tomto momente, tu v tomto čase.
Hrušovský, Pavol, podpredseda NR SR (2010-09-09):
Vyhlasujem rozpravu o tomto bode programu za skončenú. Chcem sa opýtať pána ministra, či sa chce vyjadriť k rozprave. Nech sa páči.
Laššáková, Jana, podpredsedníčka NR SR (2013-10-15):
Na vystúpenie pani poslankyne nie sú faktické poznámky. Teraz sa pýtam, či sa chce niekto prihlásiť do rozpravy ústne. Pán poslanec Novotný. Končím možnosť prihlásiť sa do rozpravy ústne. Nech sa páči, pán poslanec, máte slovo.
A. Belousovová, podpredsedníčka NR SR: (2008-11-05):
Teraz otváram možnosť podania ústnych prihlášok do rozpravy. Ústne sa do rozpravy prihlásila pani poslankyňa Mušková a pán poslanec Galbavý, pán poslanec Fronc. Končím možnosť prihlásiť sa ústne do rozpravy. A pani poslankyňa Mušková má slovo. Nech sa páči.
Jahnátek, Ľubomír, minister pôdohospodárstva a rozvoja vidieka SR (2015-09-23):
Ďakujem pekne, vážená pani predsedajúca, chcem sa poďakovať, už šiestykrát že mám možnosť vystúpiť poobede s predkladaním zákonov. Vážené panie poslankyne, páni poslanci, úloha zabezpečiť pristúpenie Slovenskej republiky k Nagojskému protokolu vyplýva z akčného plánu pre implementáciu opatrení vyplývajúcich z Aktualizovanej národnej stratégie ochrany biodiverzity do roku 2020 prijatého uznesením vlády Slovenskej republiky č. 442 z 10. septembra 2014. Cieľom návrhu na pristúpenie k Nagojskému protokolu je zabezpečiť spoluprácu Slovenskej republiky pri overovaní legálnosti nadobudnutia genetických zdrojov v súlade s vnútroštátnym právom zmluvných štátov Nagojského protokolu a tým zvýšiť právnu istotou a transparentnosť ako pre poskytovateľov, tak aj pre používateľov genetických zdrojov. V súlade s návrhom na pristúpenie k Nagojskému protokolu je v legislatívnom konaní aj návrh zákona o pôsobnosti orgánov štátnej správy v oblasti prístupu ku genetickým zdrojom a využívania prínosov vyplývajúcich z ich používania a o zmene a doplnení niektorých zákonov, ktorým sa vykonávajú požiadavky Európskej únie vyplývajúce z nariadenia EÚ č. 511/2014 zo 16. apríla 2014. Vážená pani predsedajúca, panie poslankyne, páni poslanci, ďakujem za pozornosť a prosím vás o podporu návrhu na vyslovenie súhlasu Národnej rady Slovenskej republiky s Nagojským protokolom. Ďakujem, skončil som.
Lipšic, Daniel, minister vnútra SR (2011-07-07):
Chcel by som otvoriť rozpravu k tomuto bodu programu, aby mohli byť ešte predložené ďalšie pozmeňovanie návrhy. Ďakujem, pán predsedajúci.
Schlosár, Rastislav, poslanec NR SR (2021-06-29):
Vážené panie poslankyne, páni poslanci, v rozprave vystúpili dvaja poslanci, nepodali žiaden procedurálny návrh. Prosím, pán predseda, dajte hlasovať o tom, že Národná rada prerokuje návrh ústavného zákona v druhom čítaní.
M. Fronc, minister školstva SR: (2004-09-23):
Ďakujem.
M. Číž, podpredseda NR SR: (2006-12-06):
S faktickou poznámkou sa hlási pán Halecký Jozef. Zároveň uzatváram možnosť prihlásiť sa s faktickou poznámkou. Slovo má pán Halecký.
Pellegrini, Peter, predseda NR SR (2024-02-09):
S reakciou na... ešte pani poslankyňa Hanuliaková, nech sa páči.